pythainlp/thaigov-v2-corpus-22032023 huggingface dataset:
วันจันทร์ที่ 27 กันยายน 2564
บขส. เปิดเดินรถเส้นทางกรุงเทพฯ - หล่มสัก ได้ตามปกติ
ส่วนเส้นทางกรุงเทพฯ - คลองลาน หยุดวิ่งชั่วคราว จนกว่าระดับน้ำจะลดลง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า วันนี้ (27 กันยายน 2564) บขส. ได้เปิดให้บริการเดินรถเส้นทางกรุงเทพฯ - หล่มสัก (เที่ยวไป - กลับ) จำนวน 4 เที่ยว ตามปกติแล้ว และล่าสุด บขส. ต้องหยุดเดินรถในเส้นทางกรุงเทพฯ - คลองลาน ชั่วคราว เนื่องจากเส้นทางดังกล่าวได้รับผลกระทบจากระดับน้ำที่ท่วมสูง รถโดยสารไม่สามารถวิ่งให้บริการได้ ทั้งนี้สถานีเดินรถสุโขทัยรายงานว่า ระดับน้ำในจังหวัดสุโขทัยและเส้นทางเข้า - ออกสถานีขนส่งมีน้ำท่วมสูง รถโดยสารไม่สามารถเข้าใช้สถานีขนส่งได้ จึงให้รถโดยสารสายอุตรดิตถ์ สาย 100 ใช้เส้นทางนครสวรรค์ - พิษณุโลก - บ้านกงไกรลาศ - สุโขทัย แทน และให้รับ - ส่งผู้โดยสารที่บริเวณปั๊ม ปตท. ใกล้แยกบางแก้ว (แยกโตโยต้า) เป็นการชั่วคราว จนกว่าระดับน้ำจะลดลงเป็นปกติ ซึ่งหากมีการเปลี่ยนแปลงจะแจ้งให้ทราบต่อไป สถานการณ์ล่าสุดของสถานีเดินรถชัยภูมิ เมื่อเวลา 12.00 น. ได้รายงานสถานการณ์น้ำท่วมเส้นทางเดินรถโดยสาร สายที่ 5 และสายที่ 29 ช่วงบ้านค่าย - กุดละลม ช่วงโค้งโรงปูน ระยะทาง 4 กม. มีระดับน้ำเพิ่มขึ้นสูงประมาณ 60 - 70 ซม. รถโดยสารขนาดเล็กยังไม่สามารถผ่านได้ ทางสถานีจึงให้รถ บขส. สาย 5 และสาย 29 ที่ออกรับ - ส่งผู้โดยสารนำรถใช้เส้นทางเลี่ยงถนนมิตรภาพ เข้าแยกสีดา - บัวใหญ่ - ชัยภูมิ แทน โดยมีระยะทางเพิ่มขึ้น 80 กม.
อย่างไรก็ดีได้กำชับไปยังทุกฝ่าย โดยเฉพาะนายสถานีเดินรถในส่วนภูมิภาคให้เฝ้าระวังสถานการณ์น้ำท่วมอย่างใกล้ชิดตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานที่เกี่ยวข้องเตรียมความพร้อมในการป้องกัน พร้อมทั้งเฝ้าระวังตลอด 24 ชั่วโมง รวมทั้งได้กำชับให้พนักงานขับรถ เพิ่มความระมัดระวังในการขับขี่ และเช็คสภาพความพร้อมของรถโดยสารก่อนออกเดินทาง หากพบเส้นทางใดมีน้ำท่วมไม่สามารถสัญจรได้ให้แจ้งผู้บังคับบัญชาทันที สอบถามข้อมูลการเดินทางเพิ่มเติมโทร. Call Center1490 เรียก บขส. ตลอด 24 ชั่วโมง
กรรมการผู้จัดการใหญ่ กล่าวเพิ่มเติมว่า บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA และได้จัดการเดินรถตามประกาศของ ศบค. และกรมการขนส่งทางบก เช่น จัดที่นั่งรองรับผู้โดยสารไม่เกินร้อยละ 75 ของจำนวนที่นั่งทั้งหมด ห้ามรับประทานอาหารบนรถ ทั้งนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อย่างเคร่งครัด และต้องสแกนแอปพลิเคชันไทยชนะหรือหมอชนะ ก่อนและหลังใช้บริการ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกำหนด
วันอังคารที่ 8 กุมภาพันธ์ 2565
การรถไฟฟ้าขนส่งมวลชนแห่งประเทศไทย และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ขุดลอกท่อระบายน้ำในแนวก่อสร้างรถไฟฟ้า เพื่อเพิ่มประสิทธิภาพการระบายน้ำในพื้นที่ถนนรามคำแหงอย่างต่อเนื่อง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดำเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้ติดตามและกำชับให้ผู้รับจ้างก่อสร้างงานโยธาทุกสัญญาดำเนินการลอกท่อระบายน้ำตลอดแนวเส้นทางโครงการฯ บนถนนรามคำแหงอย่างต่อเนื่อง เพื่อเพิ่มประสิทธิภาพการระบายน้ำให้ดีมากยิ่งขึ้น โดย กิจการร่วมค้า ซีเคเอสที ผู้รับจ้างก่อสร้างงานโยธาสัญญาที่ 2 ช่วงรามคำแหง 12 - หัวหมาก ได้ดำเนินการลอกท่อระบายน้ำบริเวณพื้นที่ก่อสร้างสถานีรามคำแหง 12 สถานีรามคำแหง สถานี กกท. และสถานีรามคำแหง 34 และบริษัท อิตาเลียนไทย ดีเวล๊อปเมนต์ จำกัด (มหาชน) ผู้รับจ้างก่อสร้างงานโยธาสัญญาที่ 3 ช่วงหัวหมาก - คลองบ้านม้า ได้ดำเนินการลอกท่อระบายน้ำบริเวณสถานีแยกลำสาลีและสถานีคลองบ้านม้า เพื่อป้องกันเศษวัสดุอุดตันในแนวก่อสร้างรถไฟฟ้า บนถนนรามคำแหง
ทั้งนี้ รฟม. ได้เน้นย้ำให้ที่ปรึกษาโครงการ กำกับดูแลให้ผู้รับจ้าง ลอกท่อระบายน้ำตามแนวก่อสร้างรถไฟฟ้า อย่างต่อเนื่องทุก ๆ 3 เดือน เพื่อเตรียมพร้อมหากกรณีเกิดฝนตกในพื้นที่ พร้อมจัดเตรียมเจ้าหน้าที่และเครื่องสูบน้ำ เพื่อช่วยเหลือและอำนวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสำคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดำเนินงานก่อสร้างโครงการ ติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine
วันพฤหัสบดีที่ 30 ธันวาคม 2564
ไอแบงก์มอบของขวัญปีใหม่ ออกโปรโมชั่น ลดอัตรากำไร ยกเว้นค่าธรรมเนียม
ไอแบงก์มอบของขวัญปีใหม่ตามมาตรการของรัฐ ออกโปรโมชั่นพิเศษสำหรับผู้ที่ขอสินเชื่ออุปโภคบริโภค โดยลดอัตรากำไรปีแรกลง 0.25% ต่อปี พร้อมฟรี! ค่าธรรมเนียม Front end Fee ค่านิติกรรมสัญญา และค่าประเมินราคา
ธนาคารอิสลามแห่งประเทศไทย (ไอแบงก์) มอบของขวัญปีใหม่ตามมาตรการของรัฐ ออกโปรโมชั่นพิเศษสำหรับผู้ที่ขอสินเชื่ออุปโภคบริโภค โดยลดอัตรากำไรปีแรกลง 0.25% ต่อปี พร้อมฟรี! ค่าธรรมเนียม Front end Fee ค่านิติกรรมสัญญา และค่าประเมินราคา (ลูกค้าสำรองจ่ายก่อนและขอชดเชยหลังจากที่มีการเบิกใช้สินเชื่อกับธนาคาร) และลดอัตรากำไรสำหรับลูกค้าธุรกิจแบบมีกำหนดระยะเวลาลงอีก 0.50% ต่อปี ทั้งนี้ส่วนลดดังกล่าวเพื่อมอบเป็นของขวัญให้กับประชาชนที่จะขอสินเชื่อในช่วงปีใหม่นี้ โดยโปรโมชั่นพิเศษนี้มอบให้กับลูกค้าที่สมัครใช้บริการสินเชื่อ 3 ประเภท ดังต่อไปนี้
1. สินเชื่อที่อยู่อาศัย
• โครงการสินเชื่อที่อยู่อาศัย บ้านใหม่ Ibank
• โครงการสินเชื่อที่อยู่อาศัยบ้าน 10 ล้าน
• โครงการสินเชื่อที่อยู่อาศัยกลุ่มอาชีพเฉพาะ
• โครงการสินเชื่อที่อยู่อาศัยกลุ่มรายได้ยั่งยืน
• โครงการสินเชื่อที่อยู่อาศัยลูกค้ามุสลิม
• โครงการสินเชื่อที่อยู่อาศัยรีไฟแนนซ์
• โครงการสินเชื่อบ้านมือสอง
• โครงการสินเชื่อบ้านชายแดนใต้
• โครงการสินเชื่อสวัสดิการสำหรับบุคลากรภายนอก(MOU)
• สินเชื่อที่อยู่อาศัยมาตรฐาน
2. สินเชื่ออเนกประสงค์แบบไม่มีหลักประกัน
• โครงการสินเชื่อสวัสดิการสำหรับบุคลากรภายนอก(MOU)
3. สินเชื่อธุรกิจ(ประเภทสินเชื่อแบบมีกำหนดระยะเวลา)
• โครงการสินเชื่อ SMEs Back To ibank
ผู้สนใจสามารถติดต่อสอบถามรายละเอียดเพิ่มเติมได้ที่ ไอแบงก์ทุกสาขา ตั้งแต่วันนี้ – 31 มกราคม 2565 หรือสอบถามข้อมูลเพิ่มเติมได้ที่ iBank call center 1302
วันพฤหัสบดีที่ 22 กรกฎาคม 2564
ปรับเกณฑ์ “ยิ่งใช้ ยิ่งได้” ขยายเวลา – เพิ่มวงเงินใช้จ่าย
....
ผู้ใช้สิทธิโครงการ “ยิ่งใช้ยิ่งได้” ที่กังวลว่าจะไม่สามารถสะสมยอดใช้จ่ายกับร้านค้าที่ร่วมโครงการได้ทัน เพื่อรับเงินคืนในรูปแบบ e-Voucher สูงสุดไม่เกิน 7,000 บาทต่อคน เรื่องนี้ขอให้สบายใจได้เลย เพราะล่าสุด ครม. ได้เห็นชอบปรับเงื่อนไขโครงการ “ยิ่งใช้ยิ่งได้” ให้สอดคล้องกับสถานการณ์ปัจจุบัน ดังนี้
• ขยายระยะเวลาใช้จ่ายที่จะได้รับ e-Voucher จากเดิมสิ้นสุดวันที่ 30 ก.ย. 64 เป็นสิ้นสุดวันที่ 30 พ.ย. 64
• เพิ่มวงเงินใช้จ่ายสูงสุดที่จะนำมาคำนวณสิทธิ e-Voucher ต่อวัน จากเดิม 5,000 บาทต่อคนต่อวัน เป็น 10,000 บาทต่อคนต่อวัน ตั้งแต่วันที่ 15 ก.ค. -30 พ.ย. 64 (วงเงินใช้จ่ายที่จะนำมาคำนวณสิทธิ e-Voucher ไม่เกิน 60,000 บาทต่อคน)
• ปรับลดจำนวนกลุ่มเป้าหมายลง จากเดิมที่ไม่เกิน 4,000,000 คน เป็น “ไม่เกิน 1,400,000 คน” ทำให้กรอบวงเงินโครงการ ฯ ลดลงจาก 28,000 ล้านบาท เป็น 9,800 ล้านบาท หรือลดลงประมาณ 18,200 ล้านบาท
.
ผู้สนใจเข้าร่วมโครงการฯ สามารถลงทะเบียน ผ่านเว็บไซต์ www.ยิ่งใช้ยิ่งได้ .com ได้อย่างต่อเนื่องจนกว่าจะครบจำนวนสิทธิ สำหรับผู้ที่เคยเข้าร่วมโครงการของรัฐแล้ว สามารถลงทะเบียนผ่านแอปพลิเคชัน “เป๋าตัง” ได้อีกทางหนึ่ง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 10 สิงหาคม 2564
รัฐมนตรีว่าการกระทรวงยุติธรรม สั่งการสำนักงาน ป.ป.ส. เร่งสร้างการรับรู้แก่ประชาชน ก่อนปลดล็อกพืชกระท่อม 24 สิงหาคมนี้
รัฐมนตรีว่าการกระทรวงยุติธรรม สั่งการสำนักงาน ป.ป.ส. เร่งสร้างการรับรู้แก่ประชาชน ก่อนปลดล็อกพืชกระท่อม 24 สิงหาคมนี้
พระราชบัญญัติยาเสพติดให้โทษ (ฉบับที่ 8) พ.ศ. 2564 มีการแก้ไขถอดพืชกระท่อมออกจากยาเสพติด ประเภท 5 คือ พืชกระท่อมจะไม่เป็นยาเสพติดตามกฎหมายอีกต่อไป พระราชบัญญัติฉบับนี้ประกาศในราชกิจจานุเบกษา เมื่อวันที่ 26 พฤษภาคม พ.ศ. 2564 และจะมีผลเริ่มใช้บังคับในวันที่ 24 สิงหาคม 2564
นายสมศักดิ์ เทพสุทิน รัฐมนตรีว่าการกระทรวงยุติธรรม ได้สั่งการให้สำนักงานคณะกรรมการป้องกันและปราบปรามยาเสพติด (สำนักงาน ป.ป.ส.) เร่งประชาสัมพันธ์ สร้างการรับรู้และความเข้าใจให้กับพี่น้องประชาชนได้รับทราบถึงข้อกฎหมายและข้อเท็จจริงให้ตรงกัน ไม่เกิดความสับสน และเข้าใจผิดในสังคม
สำนักงาน ป.ป.ส. จึงขอชี้แจงว่า นับตั้งแต่วันที่ 24 สิงหาคม 2564 พี่น้องประชาชนสามารถที่จะปลูก บริโภคกระท่อมตามวิถีชาวบ้าน จะนำมาเคี้ยว นำมาต้มน้ำดื่มโดยไม่ผสมสารเสพติดอื่นใด หรือจะซื้อจะขายใบกระท่อม ภายในประเทศก็สามารถทำได้ โดยไม่ผิดกฎหมายอีกต่อไป
ส่วนที่มีร่างพระราชบัญญัติพืชกระท่อม พ.ศ.... ซึ่งขณะนี้ได้ผ่านการพิจารณาของคณะกรรมาธิการวิสามัญพิจารณาร่างพระราชบัญญัติพืชกระท่อม พ.ศ.... ได้พิจารณาเสร็จเรียบร้อยแล้วตั้งแต่วันที่ 6 สิงหาคม 2564 ที่ผ่านมา ขณะนี้กำลังเตรียมส่งให้ประธานสภาผู้แทนราษฎรบรรจุวาระประชุมเข้าสภาต่อไป ในเนื้อหาสาระสำคัญของร่างพระราชบัญญัติพืชกระท่อมฉบับนี้ หลักการก็ยังให้มีการปลูก ซื้อขาย บริโภคพืชกระท่อมภายในประเทศได้โดยเสรี ยกเว้นการนำไปใช้ในทางที่ผิดของเด็กและเยาวชน เช่น เอาไปผสมยาเสพติด ที่เรียกกันว่า 4 × 100 เป็นต้น และการซื้อขายนำเข้าส่งออกต่างประเทศในเชิงอุตสาหกรรมต้องขออนุญาตก่อน เพื่อไม่ให้สินค้าราคาตกและล้นตลาดจนเกินไป
วันพฤหัสบดีที่ 12 สิงหาคม 2564
เปิดแล้ว ศูนย์ฉีดวัคซีนแคมป์คนงาน กทม. ตั้งเป้าฉีด 3,500 คน/วัน
....
กระทรวงแรงงานเปิดศูนย์ฉีดวัคซีนแคมป์คนงาน 2 แห่งใน กทม. ที่ศูนย์เยาวชน กทม. (ไทย – ญี่ปุ่น) เขตดินแดง และอาคารลุมพินี ทาวเวอร์ เขตจตุจักร ตั้งเป้าฉีดให้ได้ 3,500 คน/วัน เริ่มแล้ววันนี้ – 31 ส.ค. 64
.
แผนการฉีดวัคซีนจะครอบคลุมแคมป์คนงานใน กทม. ทั้งหมด 611 แคมป์ ซึ่งมีทั้งคนไทยและคนต่างด้าว จำนวน 83,082 คน เพื่อเร่งสร้างภูมิคุ้มกันหมู่ในกลุ่มคนงาน ควบคุมการแพร่ระบาดของโรคโควิด-19 และสร้างความมั่นใจให้ประชาชนที่อาศัยใกล้แคมป์คนงานอีกด้วย
Cr. กระทรวงแรงงาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 26 กันยายน 2564
กทม. ฉีดวัคซีนนร. กลุ่มเสี่ยง กว่า 2,000  ราย ไม่พบผลข้างเคียง รัฐบาลเดินหน้าฉีดวัคซีนโควิด-19 แก่นักเรียน สร้างความปลอดภัยในสถานศึกษาและเด็ก เริ่มตุลาคมนี้
กทม. ฉีดวัคซีนนร. กลุ่มเสี่ยง กว่า 2,000  ราย ไม่พบผลข้างเคียง รัฐบาลเดินหน้าฉีดวัคซีนโควิด-19 แก่นักเรียน สร้างความปลอดภัยในสถานศึกษาและเด็ก เริ่มตุลาคมนี้
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลเตรียมความพร้อมการฉีดวัคซีนไฟเซอร์ให้แก่นักเรียน นักศึกษา ที่มีอายุ 12-18 ปี ทุกคน ทุกสังกัด จำนวนกว่า 4.5 ล้านคน เริ่มฉีดวัคซีนเดือนตุลาคม 2564 ผ่านสถาบันการศึกษา ครอบคลุม ทั้ง กระทรวงศึกษาธิการ (ศธ.) กระทรวงการอุดมศึกษา วิทยาศาสตร์ วิจัยและนวัตกรรม (อว.) องค์กรปกครองส่วนท้องถิ่น โรงเรียนพระปริยัติธรรม โรงเรียนตำรวจตระเวนชายแดน และกรุงเทพมหานคร เพื่อให้เด็กและเยาวชนมีความปลอดภัย และเตรียมความพร้อมรองรับกรณีที่อาจจะมีการเปิดภาคเรียน ขณะที่ กทม. รายงานการฉีดวัคซีนโควิด-19 (ไฟเซอร์) ที่คณะแพทยศาสตร์วชิรพยาบาล มหาวิทยาลัยนวมินทราธิราช มีนักเรียน/เยาวชน กลุ่มเสี่ยง 7 โรค ในกทม. ได้รับ 1 เข็มจำนวน 1,681 รายและได้รับครบ 2 เข็ม จำนวน 614 ราย ไม่พบการรายงานผลข้างเคียง
ขณะนี้กระทรวงศึกษาธิการ (ศธ.) ให้มีการสำรวจจำนวนนักเรียน นักศึกษา ผู้ปกครองยินยอมฉีด/ไม่ฉีดวัคซีนไฟเซอร์ ซึ่งจะทำการฉีดวัคซีนภายในพื้นที่สถาบันการศึกษาในจังหวัดนั้น ๆ ขณะเดียวกัน สำนักงานปลัดกระทรวงศึกษาธิการ จะเป็นผู้รวบรวม จำนวนนักเรียนที่พักอาศัยในจังหวัดที่ไม่ได้เป็นที่ตั้งของสถานศึกษาต้นสังกัด เพี่อเสนอต่อกรมควบคุมโรค กระทรวงสาธารณสุข (สธ.) ให้จัดสรรยอดวัคซีนเพิ่มรายจังหวัด และให้สาธารณสุขจังหวัดเป็นผู้กำหนดวัน เวลา และสถานที่สำหรับการฉีดวัคซีนของนักเรียนกลุ่มดังกล่าวด้วย
ในส่วนกรุงเทพมหานคร รายงานมีเด็กนักเรียนอายุ 12-18 ที่เป็น 7 โรคกลุ่มเสี่ยงในกรุงเทพมหานคร และเด็กนักเรียนในสังกัดกทม. และสังกัดอื่นๆ มีการลงทะเบียนแจ้งความประสงค์รับการฉีดวัคซีนกว่า 5,000 คน ฉีดวัคซีนแล้วประมาณ  2,000 คน ยังคงเหลืออีก 3,000 คน ซึ่งกทม.ก็จะได้เร่งดำเนินการให้สอดคล้องกับการจัดสรรวัคซีนจากกระทรวงสาธารณสุขต่อไป
นางสาวรัชดา ฯ ยังกล่าวว่า จากการฉีดวัคซีนให้กับนักเรียน/เยาวชนใน กทม. กว่า 2,000 รายที่ผ่านมา ยังไม่พบการรายงานผลข้างเคียง ยืนยันว่าวัคซีนที่รัฐบาลนำมาให้บริการแก่เด็กนักเรียน/ เยาวชน ที่มีอายุ 12 ปีขึ้นไป รวมทั้งผู้ใหญ่ ผ่านการรับรองจากสำนักงานองค์การอาหารและยา องค์การอนามัยโลก และมีหลักฐานทางวิชาการที่บ่งชี้ว่า มีประสิทธิภาพและความปลอดภัย จึงขอให้ความมั่นใจแก่น้องๆ นักเรียน เยาวชน อย่างไรก็ตาม การให้ฉีดวัคซีนโควิด-19 ให้แก่ผู้ที่ยังไม่บรรลุนิติภาวะ ต้องได้รับความเห็นชอบจากผู้ปกครองก่อนด้วย
.........................
วันอังคารที่ 26 เมษายน 2565
รมต.อนุชา เน้น "รัฐบาลดิจิทัล"  สร้างมาตรฐานการทำงานภาครัฐรูปแบบใหม่ ลดความยุ่งยาก อำนวยความสะดวกประชาชนได้อย่างรวดเร็ว
รมต.อนุชา เน้น "รัฐบาลดิจิทัล"  สร้างมาตรฐานการทำงานภาครัฐรูปแบบใหม่ ลดความยุ่งยาก อำนวยความสะดวกประชาชนได้อย่างรวดเร็ว
วันนี้ (26 เมษายน 2565) เวลา 14.30 น. ณ สำนักงานพัฒนารัฐบาลดิจิทัล (สพร.) นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมคณะอนุกรรมการขับเคลื่อนการพัฒนารัฐบาลดิจิทัล ครั้งที่ 2/2565 โดยมี ดร.สุพจน์ เธียรวุฒิ ผู้อำนวยการสำนักงานพัฒนารัฐบาลดิจิทัล นายธัชชญาณ์ณัช เจียรธนัทกานนท์ เลขานุการรัฐมนตรีประจำสำนักนายกรัฐมนตรี และคณะอนุกรรมการฯ เข้าร่วมประชุมออนไลน์ผ่านระบบ Microsoft Teams
ที่ประชุมได้หารือการขับเคลื่อนโครงการสำคัญภายใต้แผนพัฒนารัฐบาลดิจิทัลของประเทศไทย พ.ศ.2563-2565 โดยมีการผลักดันให้เกิดการยอมรับในการใช้เอกสารดิจิทัลในหน่วยงานภาครัฐมากขึ้น รวมถึงได้หารือการพัฒนาระบบแพลตฟอร์มอัจฉริยะเพื่อการบริหารจัดการข้อมูลด้านกำลังคนและการพัฒนาสมรรถนะ ด้วยการเรียนรู้ตลอดชีวิตของประเทศไทย (E-Workforce Ecosystem) เชื่อมโยงข้อมูลกับศูนย์กลางแลกเปลี่ยนข้อมูลภาครัฐ (GDX) นอกจากนี้ ยังได้มีการรายงานโครงการ Digital Transcript ซึ่งอำนวยความสะดวกแก่นักศึกษาในการขอรับผลการเรียนผ่านระบบออนไลน์ โดยมีการขยายผลในระดับมหาวิทยาลัยแล้ว 39 แห่ง จำนวนนักศึกษาใช้งานกว่า 160,000 คน ทั้งนี้ ที่ประชุมได้พูดถึงโครงการพัฒนาแพลตฟอร์มกลางข้อมูลด้านสวัสดิการ (Welfare Platform) ที่มีส่วนช่วยให้ประชาชนเข้าถึงข้อมูลและการให้บริการของรัฐได้ง่ายโดยผ่านระบบดิจิทัล
รัฐมนตรีประจำสำนักนายกรัฐมนตรี กล่าวว่า การขับเคลื่อนการดำเนินงานสู่การเป็นรัฐบาลดิจิทัล เป็นประโยชน์อย่างมากในการสร้างสังคมดิจิทัลที่ประชาชนสามารถเข้าถึงการให้บริการของรัฐด้านต่างๆ ได้สะดวก รวดเร็ว และประหยัดเวลายิ่งขึ้น สิ่งนี้จะส่งผลต่อการพัฒนาและต่อยอดแผนงานด้านต่าง ๆทั้งทางด้านเศรษฐกิจ สังคม และการท่องเที่ยว อีกทั้งมีส่วนสำคัญในการสร้างความแข็งแกร่งของประเทศให้มีศักยภาพในเวทีระดับโลกได้
นอกจากนี้ รัฐมนตรีประจำสำนักนายกรัฐมนตรี ได้กล่าวชื่นชมโครงการ Digital Transcript เป็นการอำนวยความสะดวกในการใช้ข้อมูลทางการศึกษาซึ่งถือเป็นเรื่องสำคัญที่สามารถตอบโจทย์ความต้องการของนักศึกษาได้โดยตรง อีกทั้งลดขั้นตอนการทำงานที่ยุ่งยาก สร้างมาตรฐานการทำงานเป็นรัฐบาลรูปแบบใหม่ที่อำนวยความสะดวกประชาชนได้อย่างรวดเร็ว
...................
วันเสาร์ที่ 14 สิงหาคม 2564
ดีอีเอส ชี้เล่ห์ข่าวปลอมยุคโควิด มุ่งโจมตีนโยบายรัฐ-กุเฟคนิวส์ข่าวสุขภาพ
ดีอีเอส ชี้เล่ห์ข่าวปลอมยุคโควิด มุ่งโจมตีนโยบายรัฐ-กุเฟคนิวส์ข่าวสุขภาพ
“นพวรรณ”โฆษกดีอีเอสฝ่ายการเมืองสรุปสถานการณ์ข่าวปลอมรอบสัปดาห์ตัวเลขลดลงเล็กน้อยแต่เห็นสัญญาณเฟคนิวส์พุ่งเป้าโจมตีนโยบายรัฐและกุข่าวหมวดสุขภาพหลอกลวงประชาชนซ้ำเติมสถานการณ์โควิด-19
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่6-13ส.ค.64โดยศูนย์ต่อต้านข่าวปลอมมีข้อความที่เข้ามาทั้งสิ้น13,240,026ข้อความเพิ่มขึ้นจากสัปดาห์ก่อนหน้าโดยจากการคัดกรองมีข้อความที่ต้องดำเนินการตรวจสอบ(Verify)จำนวน230ข้อความรวมเรื่องที่ต้องดำเนินการตรวจสอบ135เรื่องในจำนวนนี้เป็นข่าวเกี่ยวกับโควิด94เรื่อง
ทั้งนี้จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้วจำนวน67เรื่องโดยตลอดสัปดาห์นี้ได้ทำการเผยแพร่ประชาสัมพันธ์ไปแล้ว 39เรื่อง
“ข่าวปลอมที่มีคนสนใจสูงสุด3อันดับแรกได้แก่เรื่องสภากาชาดไทยนำเลือดที่ได้จากการบริจาคฟรีจำหน่ายให้กับโรงพยาบาลเรื่องตำรวจเอาประทัดยักษ์ยัดใส่มือม็อบบังคับให้กำประทัดจนแตกใส่มือและพบเด็กอาชีวะถูกยิงเสียชีวิตจากการร่วมชุมนุมม็อบ10สิงหาตามลำดับสอดคล้องกับสถานการณ์เบาะแสข่าวปลอมจากการมอนิเตอร์ของศูนย์ต่อต้านข่าวปลอมตลอดสัปดาห์นี้ที่พบว่าสัดส่วนข่าวปลอมในกลุ่มข่าวสุขภาพและข่าวนโยบายรัฐ/ความสงบเรียบร้อยของสังคมมีจำนวนใกล้เคียงกัน”นางสาวนพวรรณกล่าว
ทั้งนี้อยากขอความร่วมมือจากประชาชนในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailand  เฟซบุ๊กANTI-FAKE NEWS CENTER และช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
***********
วันพุธที่ 15 ธันวาคม 2564
รองปลัด สธ. เปิดประชุมชี้แจงตัวชี้วัดตามคำรับรองการปฏิบัติราชการ ระดับหน่วยงานในสังกัด สป. ประจำปีงบประมาณ พ.ศ. 2565
รองปลัดกระทรวงสาธารณสุข เปิดการประชุมชี้แจงตัวชี้วัดตามคำรับรองการปฏิบัติราชการระดับหน่วยงานในสังกัดสำนักงานปลัดกระทรวงสาธารณสุข ประจำปีงบประมาณ พ.ศ. 2565 (ตัวชี้วัดที่ 5) พร้อมมอบนโยบายให้ทุกหน่วยงานสร้างวัฒนธรรมการทำงานอย่างซื่อสัตย์สุจริต
รองปลัดกระทรวงสาธารณสุข เปิดการประชุมชี้แจงตัวชี้วัดตามคำรับรองการปฏิบัติราชการระดับหน่วยงานในสังกัดสำนักงานปลัดกระทรวงสาธารณสุข ประจำปีงบประมาณ พ.ศ. 2565 (ตัวชี้วัดที่ 5) พร้อมมอบนโยบายให้ทุกหน่วยงานสร้างวัฒนธรรมการทำงานอย่างซื่อสัตย์สุจริต โดยยึดถือประโยชน์ของประชาชนเป็นสำคัญ
นายแพทย์ธงชัย กีรติหัตยากร รองปลัดกระทรวงสาธารณสุข ในฐานะหัวหน้ากลุ่มภารกิจด้านสนับสนุนงานบริการสุขภาพ เป็นประธานในพิธีเปิดการประชุมชี้แจงตัวชี้วัดตามคำรับรองการปฏิบัติราชการระดับหน่วยงานในสังกัดสำนักงานปลัดกระทรวงสาธารณสุข ประจำปีงบประมาณ พ.ศ. 2565 (ตัวชี้วัดที่ 5) และกล่าวว่า บุคลากรกระทรวงสาธารณสุขทุกคน ไม่มีใครอยากเป็น “แกะขาวในแกะดำ” หรือเป็น “แกะดำในแกะขาว” จึงต้องสร้างวัฒนธรรมการต่อต้านการทุจริตให้เกิดขึ้นในหน่วยงาน และใช้กลไกทางสังคม โดยกระตุ้นเตือนซึ่งกันและกันให้ตระหนักถึงผลเสียของการทุจริต ตลอดจนวางระบบการป้องกันการทุจริตในหน่วยงาน ทั้งนี้ การกระทำการทุจริต แม้จะเพียงเล็กน้อย แต่ย่อมต้องถูกลงโทษ และตัดสวัสดิการต่าง ๆ เช่น ค่ารักษาพยาบาล เงินบำเหน็จบำนาญที่มีมูลค่านับสิบล้านบาท อีกทั้งการสอบสวนทางวินัยในเรื่องดังกล่าวยังคงดำเนินการไปอย่างต่อเนื่องภายหลังเกษียณอายุราชการ จึงเป็นการกระทำที่ได้ไม่คุ้มเสีย
โดยเฉพาะในระหว่างที่ยังเป็นบุคลากรกระทรวงสาธารณสุข จะต้องช่วยกันสร้างวัฒนธรรมและระบบการทำงานที่ดี สนองตอบต่อความต้องการของประชาชน ซึ่งเมื่อเกษียณอายุราชการ และกลับมารับบริการจากหน่วยงานในฐานะประชาชนทั่วไป ก็ย่อมจะได้รับการบริการที่ดีจากเจ้าหน้าที่รุ่นหลัง อันเป็นผลจากการสร้างวัฒนธรรมและระบบการทำงานดังกล่าว
ทั้งนี้ การประชุมชี้แจงตัวชี้วัดตามคำรับรองการปฏิบัติราชการระดับหน่วยงานในสังกัดสำนักงานปลัดกระทรวงสาธารณสุข ประจำปีงบประมาณ พ.ศ. 2565 (ตัวชี้วัดที่ 5) จัดขึ้นโดยศูนย์ปฏิบัติการต่อต้านการทุจริต กระทรวงสาธารณสุข เพื่อให้ผู้รับผิดชอบตัวชี้วัดที่ 5 ระดับความสำเร็จในการจัดทำแผนปฏิบัติการจัดซื้อจัดจ้างประจำปีงบประมาณของหน่วยงาน มีความรู้ความเข้าใจขั้นตอนการดำเนินงานตัวชี้วัดดังกล่าวอย่างถูกต้อง สามารถดำเนินงานการจัดซื้อจัดจ้างได้อย่างถูกต้องตามที่กฎหมายกำหนด และเป็นไปตามเกณฑ์การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA)และระเบียบของทางราชการ ไม่มีการทุจริตและไม่มีผลประโยชน์ทับซ้อน
*********************************** 15 ธันวาคม 2564
วันพุธที่ 15 กันยายน 2564
รัฐบาลดูแลชาวสวนยางเต็มที่ กนย. เห็นชอบหลักการโครงการประกันรายได้เกษตรกรชาวสวนยาง ระยะที่ 3 ส่งเสริมการปลูกพืชเสริม ลดพื้นที่ปลูกยางพาราให้ได้ตามเป้าหมาย
รัฐบาลดูแลชาวสวนยางเต็มที่ กนย. เห็นชอบหลักการโครงการประกันรายได้เกษตรกรชาวสวนยาง ระยะที่ 3 ส่งเสริมการปลูกพืชเสริม ลดพื้นที่ปลูกยางพาราให้ได้ตามเป้าหมาย “นายก”กำชับทุกอย่างต้องโปร่งใส
วันนี้ (15 ก.ย.64) เวลา 09.30 น. ณ ห้อง PMOC ชั้น 2 ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายยางธรรมชาติ (กนย.) ครั้งที่ 1/2564 (ผ่านระบบ Video Conference) ย้ำว่าสถานการณ์การแพร่ระบาดของโควิด - 19 ส่งผลกระทบต่อเศรษฐกิจและราคาพืชผลทางการเกษตร ขอให้ทุกหน่วยงานช่วยดูแลตั้งแต่ต้นทาง กลางทาง ปลายทาง ลดต้นทุนการผลิต สนับสนุนส่งเสริมให้มีการใช้ยางในประเทศมากขึ้นแทนการมุ่งหวังส่งไปขายต่างประเทศอย่างเดียว เพื่อยางธรรมชาติของไทยมีความยั่งยืนในทุกมิติ
นายกรัฐมนตรี กำชับการรับรองการเป็นเกษตรกรชาวสวนยางของเกษตรกรที่แจ้งข้อมูลการปลูกยางกับการยางแห่งประเทศไทย ต้องดำเนินการด้วยความระมัดระวังรอบคอบ ทั้งนี้ รัฐบาลจริงจังกับการปลูกยางในพื้นที่บุกรุกและย้ำไม่ให้ปลูกยางในพื้นที่ที่ไม่ถูกต้อง เช่น พื้นที่ต้นน้ำ พื้นที่ป่าสงวน เพราะจากนี้สินค้าการเกษตรทุกประเภทจะต้องแจ้งแหล่งที่มา การดำเนินการที่ไม่ถูกต้องก็จะส่งต่อการกีดกันด้านการค้าจากต่างประเทศได้ รวมถึงโครงการประกันราคายาง ต้องมีมาตรการที่เข้มงวดและให้เงินถึงมือเกษตรกรโดยตรงอย่าให้มีการทุจริตเด็ดขาด รวมทั้ง ให้พิจารณามาตรการอื่นๆ ในการยกระดับราคายางเพื่อลดภาระค่าใช้จ่ายของรัฐบาลในการประกันราคาและแก้ไขปัญหาราคายางที่ตกต่ำอย่างถาวร นายกรัฐมนตรี ย้ำทุกหน่วยงานดำเนินการทุกอย่างด้วยความรอบคอบยึดหลักกฎหมายและกระบวนการต่าง ๆ ด้วยความโปร่งใส สุจริต เป็นธรรม ตรวจสอบได้ การใช้จ่ายงบประมาณตามมาตรา 28 ที่มีอยู่อย่างจำกัดให้เกิดความคุ้มค่าสูงสุดและเกิดประโยชน์ต่อประชาชนและเกษตรกรอย่างยั่งยืนแท้จริง เพื่อพลิกโฉมประเทศไทยทุกมิติ เชื่อหากทุกคนร่วมมือกันทุกอย่างสำเร็จตามเป้าหมายที่กำหนดไว้
โอกาสนี้ ที่ประชุมได้มีการพิจารณาและเห็นชอบหลักการโครงการประกันรายได้เกษตรกรชาวสวนยาง ระยะที่ 3 เพื่อช่วยเหลือและบรรเทาความเดือดร้อนของเกษตรกรชาวสวนยาง ในกรณี ที่ราคายางตกต่ำในช่วงวิกฤติการระบาดของเชื้อไวรัสโคโรนา (COVID -19) รวมทั้งเพื่อเพิ่มรายได้และสร้างความเข้มแข็งให้แก่เกษตรกรชาวสวนยาง วงเงินรวมทั้งสิ้น 10,065,687,645.28 บาท และมอบหมายให้กระทรวงเกษตรและสหกรณ์ โดยการยางแห่งประเทศไทย แต่งตั้งคณะกรรมการ/คณะทำงาน ดำเนินโครงการชุดต่าง ๆ ตามที่การยางแห่งประเทศไทยเสนอ และดำเนินการจัดทำรายละเอียดโครงการเพื่อนำเสนอคณะรัฐมนตรีเพื่อพิจารณาต่อไป
สำหรับโครงการประกันรายได้เกษตรกรชาวสวนยาง ระยะที่ 3 ราคายางที่ประกันรายได้ ได้แก่ (1) ประกันรายได้ราคายางแผ่นดิบคุณภาพดี 60.00 บาท/กิโลกรัม (2) ประกันรายได้ราคาน้ำยางสด (DRC 100%) 57.00 บาท/กิโลกรัม (3) ประกันรายได้ราคายางก้อนถ้วย (DRC 50%) 23.00 บาท/กิโลกรัม
-----------------
กลุ่มประชาสัมพันธ์และเผยแพร่ สำนักโฆษก
วันศุกร์ที่ 22 กรกฎาคม 2565
ปลัดกระทรวงมหาดไทยนำข้าราชการและเจ้าหน้าที่สำนักงานปลัดกระทรวงมหาดไทยถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2565
ปลัดกระทรวงมหาดไทยนำข้าราชการและเจ้าหน้าที่สำนักงานปลัดกระทรวงมหาดไทยถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2565
วันนี้ (22 ก.ค. 65) เวลา 13.00 น. ที่ห้องประชุมอัษฎางค์ ชั้น 5 อาคารดำรงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2565 โดยมี นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นางสาวปาณี นาคะนาท นายสุพจน์ ยศสิงห์คำ นายสันติธร ยิ้มละมัย นายอภินันท์ เผือกผ่อง นายชัชวาลย์ ฉายะบุตร ว่าที่ร้อยตรี ณรงค์ โรจนโสทร ร้อยโท ทศพล ไชยโกมินทร์ นายธวัชชัย ศรีทอง ผู้ตรวจราชการกระทรวงมหาดไทย นายชัยณรงค์ วาสนะสมสิทธิ์ รักษาการในตำแหน่งที่ปรึกษาด้านความมั่นคง นางนิศากร วิศิษฏ์สรอรรถ รักษาการในตำแหน่งที่ปรึกษาด้านการบริหารงานจังหวัดแบบบูรณาการ นายบรรจบ จันทรัตน์ ผู้ช่วยปลัดกระทรวงมหาดไทย คณะผู้บริหาร ข้าราชการ พนักงาน และเจ้าหน้าที่ ในสังกัดสำนักงานปลัดกระทรวงมหาดไทย ร่วมพิธีโดยพร้อมเพรียง
โอกาสนี้ นายสุทธิพงษ์ จุลเจริญ ปลัดกระทรวงมหาดไทย นำผู้ร่วมพิธีถวายความเคารพพระบรมฉายาลักษณ์พระบาทสมเด็จพระเจ้าอยู่หัว แล้วถวายธูปเทียนแพหน้าพระบรมฉายาลักษณ์พระบาทสมเด็จพระเจ้าอยู่หัว และกล่าวถวายพระพรชัยมงคล ความว่า "ข้าราชการและเจ้าหน้าที่ในสังกัดสำนักงานปลัดกระทรวงมหาดไทยล้วนมีความปลาบปลื้มปีติเป็นอย่างยิ่งที่ได้มาร่วมกันแสดงความจงรักภักดี พร้อมทั้งถวายสัตย์ปฏิญาณเพื่อเป็นข้าราชการที่ดีและเป็นพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 ด้วยสำนึกในพระมหากรุณาธิคุณล้นเกล้าล้นกระหม่อมหาที่สุดมิได้ ที่ตลอดระยะเวลาที่ผ่านมา พระบาทสมเด็จพระเจ้าอยู่หัวได้ทรงปฏิบัติบำเพ็ญพระราชกรณียกิจน้อยใหญ่นานัปการ เพื่อประโยชน์อันมหาศาลของประเทศชาติและประชาชนชาวไทย จึงทรงเป็นพระมหากษัตริย์ผู้ทรงสถิตในดวงใจของอาณาประชาราษฎร์ และเกิดเป็นความผูกพันระหว่างสถาบันพระมหากษัตริย์กับพสกนิกรชาวไทยอย่างแน่นแฟ้น และเนื่องในมหามงคลสมัยแห่งวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 ข้าราชการและเจ้าหน้าที่ในสังกัดสำนักงานปลัดกระทรวงมหาดไทย ต่างตั้งจิตพร้อมน้อมอธิษฐาน ขออานุภาพแห่งคุณพระศรีรัตนตรัย และอำนาจแห่งสรรพสิ่งศักดิ์สิทธิ์ในสากล โปรดดลบันดาลประทานชัยมงคลแด่พระบาทสมเด็จพระเจ้าอยู่หัว ผู้ทรงพระคุณอันประเสริฐให้ทรงพระเจริญยิ่งยืนนาน โรคาพาธประลาตร้างห่างไกล มีพระพลานามัยแข็งแรงสมบูรณ์ ทรงพระเกษมสำราญ พระบรมเดชานุภาพแผ่ไพศาล สถิตสถาพรในไอศูรย์สิริราชสมบัติ เป็นพระมิ่งขวัญร่มฉัตรปกเกล้าเหล่าพสกนิกรตลอดจิรัฐิติกาล"
จากนั้น นายสุทธิพงษ์ จุลเจริญ ปลัดกระทรวงมหาดไทย นำผู้ร่วมพิธีถวายสัตย์ปฏิญาณความว่า “จะประพฤติปฏิบัติตน เป็นข้าราชการที่ดี และพลังของแผ่นดิน มีความซื่อสัตย์สุจริต เจริญรอยตามเบื้องพระยุคลบาท มุ่งมั่น แน่วแน่ แก้ไขปัญหา ของประเทศชาติและประชาชน สร้างสรรค์คุณประโยชน์แก่แผ่นดิน และดำเนินชีวิตโดยยึดมั่นในหลักธรรมคำสอนแห่งศาสนา ตามแนวทางในพระบรมราโชวาทตลอดไป” แล้วร่วมกันร้องเพลงสรรเสริญพระบารมี เพลงสดุดีจอมราชา และร่วมลงนามถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เป็นอันเสร็จพิธี
วันศุกร์ที่ 8 เมษายน 2565
รัฐมนตรีว่าการกระทรวงยุติธรรม สั่ง "คุมประพฤติ-คุ้มครองสิทธิ-ป.ป.ส.-ดีเอสไอ" เยียวยา-ขยายผลหลานชายทำร้ายตายาย หลังไม่ได้เงินซื้อยาบ้า
รัฐมนตรีว่าการกระทรวงยุติธรรม สั่ง "คุมประพฤติ-คุ้มครองสิทธิ-ป.ป.ส.-ดีเอสไอ" เยียวยา-ขยายผลหลานชายทำร้ายตายาย หลังไม่ได้เงินซื้อยาบ้า จี้ นำตัวบำบัด และแจ้งแหล่งซื้อยา เพื่อรับเงินรางวัลนำจับ 5% หวังกวาดล้างยาเสพติด
วันที่ 8 เมษายน 2565 ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พร้อมด้วยผู้บริหารของหน่วยงานในสังกัดกระทรวงยุติธรรม เข้าร่วมผ่านระบบการประชุมทางไกล (Video Conference)
โดยนายสมศักดิ์ ได้สั่งการในที่ประชุมให้กรมคุมประพฤติ ติดตามกรณี สองตายาย ถูกหลานชาย อายุ 24 ปี ทำร้ายร่างกาย หลังไม่ได้เงินไปซื้อยาบ้าเสพ ที่จังหวัดอุดรธานี เมื่อวันที่ 6 เม.ย.ที่ผ่านมา เพราะจากที่ตนติดตามข่าวสาร พบว่า หลานชายคนนี้ มีพฤติกรรมทำร้ายร่างกายสองตายายบ่อยครั้ง โดยเฉพาะเมื่อขอเงินไปซื้อยาบ้าไม่ได้ ถึงขั้นบังคับให้ยายผูกคอตาย ส่วนตาก็โดนต่อยจนฟันร่วง ซึ่งทางญาติอยากให้นำตัวหลานไปบำบัดยาเสพติด
นายสมศักดิ์ กล่าวต่อว่า กรณีนี้อยากให้กรมคุมประพฤติ เร่งลงพื้นที่ติดตามช่วยเหลืออย่างใกล้ชิด พร้อมให้บูรณาการกับกรมคุ้มครองสิทธิและเสรีภาพ เพื่อเร่งช่วยเหลือเยียวยาสองตาอยายอย่างเร่งด่วน โดยให้รีบไปแจ้งสิทธิกับสองตายาย ว่ากระทรวงยุติธรรม จะสามารถช่วยเหลืออะไรได้บ้าง เช่น ค่ารักษาพยาบาล
"ในเรื่องของยาเสพติด ผมขอสั่งการให้ ป.ป.ส. และ ดีเอสไอ ลงพื้นที่ไปด้วย เพื่อพาตัวหลานชายไปบำบัดยาตามความต้องการของญาติ และไปขยายผลเรื่องของยาเสพติด โดยให้หลายชายคนนี้ เป็นคนแจ้งเบาะแสแหล่งที่ซื้อยาเสพติด เพื่อรับเงินรางวัลนำจับ 5 % ซึ่งจะทำให้ขยายผลได้ต่อไปเรื่อยๆ โดยผมอยากให้เป็นเคสตัวอย่าง ในการปราบปรามยาเสพติด ที่เริ่มนำตัวผู้เสพ ไปบำบัด และให้แจ้งเบาะแส เพราะนอกจากเขาจะได้เลิกยาแล้ว ยังได้รางวัลนำจับอีกด้วย เพื่อนำไปเป็นทุนประกอบอาชีพต่อไป" นายสมศักดิ์ กล่าว
วันอาทิตย์ที่ 10 เมษายน 2565
นายกฯ แนะเตรียมพร้อมก่อนเดินทางช่วงเทศกาล เน้นมาตรการ Self Clean Up สำรวจอาการตนเองอย่างสม่ำเสมอ ลดความเสี่ยงในการแพร่เชื้อ  ขณะที่ผู้ติดเชื้อโควิด-19 รายใหม่วันนี้  25,139 ราย เสียชีวิต 108 ราย
นายกฯ แนะเตรียมพร้อมก่อนเดินทางช่วงเทศกาล เน้นมาตรการ Self Clean Up สำรวจอาการตนเองอย่างสม่ำเสมอ ลดความเสี่ยงในการแพร่เชื้อ  ขณะที่ผู้ติดเชื้อโควิด-19 รายใหม่วันนี้  25,139 ราย เสียชีวิต 108 ราย
วันที่ 10 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะประชาชนที่จะเดินทางกลับสู่ภูมิลำเนาในช่วงเทศกาลสงกรานต์ เตรียมพร้อมก่อนเดินทางเน้นมาตรการ Self Clean Up เพื่อให้มั่นใจว่าตนเองปลอดจากเชื้อโควิด-19 ตรวจ ATK คัดกรองตนเองเพื่อลดความเสี่ยงในการแพร่เชื้อและเมื่อถึงภูมิลำเนาควรออกนอกบ้านเท่าที่จำเป็น ไม่ไปในสถานที่เสี่ยง แออัด พร้อมสำรวจอาการตนเองเข้าข่ายได้รับเชื้อโควิด – 19 หรือไม่ อาทิ อาการไอ น้ำมูก เจ็บคอ ปวดเมื่อยเนื้อตัว
มาตรการเตรียมพร้อมก่อนเดินทาง Self Clean Up มีดังนี้ 1) ขอให้บุตรหลานพาพ่อแม่ญาติผู้ใหญ่ โดยฉพาะกลุ่มเสี่ยง 608 ไปฉีดวัคซีน หรือวัคซีนเข็มกระตุ้น 2) ให้ปฏิบัติตามมาตรการ Universal Prevention เน้นการสวมหน้ากาก 100% เว้นระยะห่าง ล้างมือบ่อย ๆ อย่าใช้มือสัมผัสใบหน้า 3) หลังกลับจากสงกรานต์ ให้สังเกตอาการตนเอง 7 วัน ตรวจ ATK เมื่อมีอาการสงสัยติดเชื้อ และ WFH ตามความเหมาะสม
ขณะที่ผู้ติดเชื้อโควิด-19 รายใหม่วันนี้ (10 เมษายน 2565) รวม 25,139 ราย จำแนกเป็น ผู้ป่วยจากในประเทศ 25,072 ราย ผู้ป่วยมาจากต่างประเทศ 67 ราย ผู้ป่วยสะสม 1,660,050 ราย (ตั้งแต่ 1 มกราคม 2565) หายป่วยกลับบ้าน 25,509 ราย หายป่วยสะสม 1,437,935 ราย (ตั้งแต่ 1 มกราคม 2565) และผู้ป่วยกำลังรักษา 250,973 ราย เสียชีวิต 108 ราย
………………
วันพุธที่ 1 มิถุนายน 2565
สกู๊ป  การประชุมสุดยอดอาเซียน - สหรัฐอเมริกา สมัยพิเศษ
ณ กรุงวอชิงตัน สหรัฐอเมริกา ระหว่างวันที่ 11 ถึง 15 พฤษภาคม 2565
สกู๊ป ผลสำเร็จการประชุมสุดยอดอาเซียน - สหรัฐอเมริกา สมัยพิเศษ ณ กรุงวอชิงตัน สหรัฐอเมริกา
สกู๊ป (รองโฆษกฯ ไตรศุลี) นายกรัฐมนตรีพบปะคนไทยในสหรัฐอเมริกา
สกู๊ป ไทยจับมือสหรัฐฯ เดินหน้าร่วมมือนิเวศนวัตกรรมสู่ความยั่งยืน
สกู๊ป “ขี้เมาไก่” อาหารไทยยอดนิยม หนึ่งใน Soft Power ไทย ดังไกลถึงอเมริกา
สกู๊ป (โฆษกฯ ธนกร) การประชุมสุดยอดอาเซียน - สหรัฐอเมริกา สมัยพิเศษ ครั้งที่ 2 ณ กรุงวอชิงตัน สหรัฐอเมริกา
วันจันทร์ที่ 15 พฤศจิกายน 2564
รมว.วธ. พร้อมด้วยปลัดวธ. เข้ากราบสักการะสมเด็จพระมหาธีราจารย์ กรรมการมหาเถรสมาคมและเจ้าอาวาสวัดพระเชตุพนวิมลมังคลารามราชวรมหาวิหาร
รมว.วธ. พร้อมด้วยปลัดวธ. เข้ากราบสักการะสมเด็จพระมหาธีราจารย์ กรรมการมหาเถรสมาคมและเจ้าอาวาสวัดพระเชตุพนวิมลมังคลารามราชวรมหาวิหาร
วันที่ ๑๒ พฤศจิกายน ๒๕๖๔ เวลา ๑๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม เข้ากราบสักการะสมเด็จพระมหาธีราจารย์ กรรมการมหาเถรสมาคมและเจ้าอาวาสวัดพระเชตุพนวิมลมังคลาราม ราชวรมหาวิหาร ณ วัดพระเชตุพนวิมลมังคลาราม ราชวรมหาวิหาร กรุงเทพฯ
วันพฤหัสบดีที่ 1 กรกฎาคม 2564
PM calls on Phuket residents to take pride with “Phuket Sandbox”
PM calls on Phuket residents to take pride with “Phuket Sandbox”
July 1, 2021, at 12.45 hrs, at the Royal City Phuket Hotel, Phuket, following the meeting to hand down the policies and follow up on the Phuket Sandbox scheme, Prime Minister and Defense Minister Gen. Prayut Chan-o-cha disclosed about his field visit to Phuket that the preparedness of all concerned sectors, be it, public and business sectors, civil society, local administrations, and Tourism Authority of Thailand, as well as their close collaboration with CCSA and Ministry of Public Health has been satisfying and impressed him a great deal. With the incoming 11 flights and more in the next 14 days, the success of Phuket Sandbox would be a model for other tourist spots and areas to be reopened in the future.
Although strict screening measures for commuting in and out of Phuket, both by land, waterway, and by air, may discomfort the life of local people, he urged them to be proud and join forces in realizing this mission for the nation’s sake, and for the country to achieve the goal of complete reopening in 120 days. Moral support has been now sent to Phuket from Thai people across the country. All residents of the province are called on to strictly comply with the measures and not to sneak in or out of the province illegally.
According to the Prime Minister, 90% of Phuket businesses rely almost exclusively on tourism and services. If the Phuket Sandbox scheme becomes successful, provincial economy, both tourism and services, production and agricultural sectors, will be recovered. Nevertheless, safety of the people and tourists is also very important, and, thus, disease control measures must be strictly implemented. These measures will later be eased to accommodate normal activities and business operations, though at the risk everyone must be aware of.
The Prime Minister also stressed that the Government would not “leave anyone behind”, and strives to address the COVID-19 situation in parallel with economic rehabilitation, as well as to solve problems of all sectors. He called on everyone to provide moral support to doctors and medical personnel who have been sacrificing to protect the lives of all the Thai people.
วันพุธที่ 30 มิถุนายน 2564
"กระทรวงกลาโหมจับมือ กระทรวงเกษตรและสหกรณ์ ช่วยเกษตรกรรับซื้อและกระจายสินค้าการเกษตร 42 พื้นที่ทั่วประเทศ"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ณัฐ อินทรเจริญ ปล.กห.และ นาย ทองเปลว กองจันทร์ ปล.กษ. ได้เป็นผู้แทนระหว่างกระทรวง กห.และ กษ.
ลงนามบันทึกข้อตกลงความร่วมมือการรับซื้อผลผลิตทางการเกษตรและการสนับสนุนพื้นที่จำหน่ายและกระจายผลผลิตทางการเกษตร ณ ห้องประชุม กษ.
บันทึกข้อตกลงดังกล่าว เป็นการยืนยันความร่วมมือของทั้งสองกระทรวงในการรับซื้อผลผลิตทางการเกษตรและสนับสนุนพื้นที่จำหน่ายและกระจายผลผลิตการเกษตร เช่น ผลผลิตทางปศุสัตว์ การประมง ผักผลไม้ตามฤดูกาล ผลิตภัณฑ์นม ไข่ สินค้าเกษตรอินทรีย์ และผลผลิตทางการเกษตรที่สำคัญอื่นๆ เป็นต้น
โดย กษ.จะดำเนินการจัดการผลผลิตทางการเกษตรให้เป็นไปตามกลไกลทางการตลาดเป็นลำดับแรก เมื่อผลผลิตทางการเกษตรล้นตลาดและมีราคาตกต่ำ กห. โดยทุกเหล่าทัพพร้อมให้การสนับสนุนการรับซื้อผลผลิตทางการเกษตรกระจายให้กับหน่วยทหารทั่วประเทศ รวมทั้งสนับสนุนพื้นที่จำหน่าย กระจายสินค้าการเกษตรให้กับประชาชนในชุมชนต่างๆ รอบหน่วยทหารทุกเหล่าทัพ จำนวน 42 พื้นที่ 26 จว.ทั่วประเทศ โดยในขั้นต้นจะเร่งดำเนินการในพื้นที่นำร่องกระจายผลผลิตทางการเกษตรใน 6 พื้นที่ ได้แก่ จังหวัดเชียงใหม่, เชียงราย, นครสวรรค์, สุราษฎร์ธานี, กระบี่ และสงขลา
โฆษก กห.กล่าวเพิ่มเติมว่า ที่ผ่านมา กห.โดยทุกเหล่าทัพได้สนับสนุน กษ. รับซื้อสินค้าการเกษตรและสนับสนุนพื้นที่จำหน่ายและกระจายผลผลิตการเกษตร ช่วยเหลือเกษตรกรอย่างต่อเนื่องที่ผ่านมา ทั้งนี้การลงนามบันทึกข้อตกลงความร่วมมือดังกล่าว จะสามารถสนับสนุนและช่วยเหลือเกษตร ลดค่าขนส่งและกระจายสินค้าการเกษตรได้เร็วขึ้น ในราคาที่เป็นธรรมกับทั้งเกษตรกรและประชาชน เพื่อบรรเทาผลกระทบ กรณีผลผลิตทางการเกษตรล้นตลาด และมีราคาตกต่ำ อันเนื่องมาจากสถานการณ์ต่างๆตามนโยบายของรัฐบาลที่เป็นรูปธรรม
วันพุธที่ 6 เมษายน 2565
รมว.เฮ้งห่วงลูกจ้างเหมาค่าแรง จ.ระยอง สั่งกสร. ตรวจสอบหากพบมีการเลิกจ้างให้ช่วยเหลือทันที
รมว.เฮ้ง ห่วงลูกจ้าง สั่ง กสร. สอบโรงงานดังย่านอมตะซิตี้ปลดพนักงานซับคอนแทรค พบนายจ้างใช้มาตรา 75 ตามกฎหมาย ส่วนลูกจ้างรับเหมาส่งคืนบริษัทรับเหมาค่าแรงซึ่งขณะนี้ยังไม่มีการเลิกจ้างลูกจ้าง หากพบการเลิกจ้างจะดำเนินการให้ลูกจ้างได้รับสิทธิประโยชน์ตามกม.ทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีตามที่มีข่าวในสื่อออนไลน์ว่าโรงงานดังย่านอมตะซิตี้ปลดพนักงานซับคอนแทรค ส่งผลทำให้ลูกจ้างตกงานนั้น กระทรวงแรงงานจึงได้สั่งให้กรมสวัสดิการและคุ้มครองแรงงาน เข้าตรวจสอบหาข้อเท็จจริงกรณีดังกล่าวทันที พบว่า บริษัท ทรินา โซลาร์ ไซเอนซ์ แอนด์ เทคโนโลยี (ประเทศไทย) จำกัด สำนักงานตั้งอยู่เลขที่ 7/496 หมู่ 6 ต.มาบยางพร อ.ปลวกแดง จ.ระยอง มีลูกจ้างรวม 886 คน เป็นลูกจ้างของบริษัท โดยตรง 567 คน ลูกจ้างบริษัทรับเหมาค่าแรง 319 คน บริษัทได้ประกาศหยุดกิจการชั่วคราวตามมาตรา 75 พระราชบัญญัติคุ้มครองแรงงาน พ.ศ. 2541 และจ่ายค่าจ้างให้กับลูกจ้างร้อยละ 75 ของค่าจ้างที่ลูกจ้างได้รับเนื่องจากบริษัทไม่สามารถนำเข้าวัตถุดิบหลักในการผลิตแผ่นโซลา และแผงโซลาร์จากประเทศคู่ค้าที่อยู่ในระหว่างการตรวจสอบภาษีได้ และ ยังไม่มีการเลิกจ้างลูกจ้างของบริษัทแต่อย่างใด สำหรับลูกจ้างรับเหมาค่าแรง จำนวน 319 คน ได้มีการส่งคืนให้กับบริษัทรับเหมาค่าแรง จำนวน 3 แห่ง ได้แก่ บริษัท เจ.เค.จี ซับคอนแทรด เซอร์วิส จำกัด บริษัท เอชอาร์ ไดเจสท์ จำกัด และบริษัท ซีคเกอร์ เซอร์วิส อินเตอร์กรุ๊ป จำกัด ซึ่งขณะนี้บริษัทรับเหมาค่าแรงดังกล่าวยังไม่ได้มีการเลิกจ้างลูกจ้างของบริษัท ทั้งนี้ ได้สั่งการให้กรมสวัสดิการและคุ้มครองแรงงานติดตามสถานการณ์อย่างใกล้ชิด หากพบมีการเลิกจ้างก็จะดำเนินการช่วยเหลือให้ลูกจ้างได้รับสิทธิประโยชน์ตามกฎหมายทันที
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กรมสวัสดิการและคุ้มครองแรงงานได้ส่งพนักงานตรวจแรงงานของสำนักงานสวัสดิการและคุ้มครองแรงงานจังหวัดระยอง เข้าตรวจสอบ พร้อมทั้งชี้แจงข้อกฎหมายด้านแรงงานกับบริษัท ทรินา โซลาร์ ไซเอนซ์ แอนด์ เทคโนโลยี (ประเทศไทย) จำกัด และบริษัทรับเหมาค่าแรงทั้ง 3 แห่ง เพื่อให้บริษัทมีความเข้าใจและปฏิบัติตามกฎหมายอย่างถูกต้อง ทั้งนี้ ได้มีการนัดพบบริษัทเพื่อตรวจสอบหาข้อเท็จจริงเพิ่มเติมในวันที่ 8 เมษายน พ.ศ. 2565
วันอังคารที่ 21 กันยายน 2564
องคมนตรี รับมอบเครื่องผลิตออกซิเจน สนับสนุนงานมูลนิธิโรงพยาบาลสมเด็จพระยุพราช
พลเอกสุรยุทธ์ จุลานนท์ ประธานองคมนตรี รับมอบเครื่องผลิตออกซิเจน มอบให้แก่มูลนิธิโรงพยาบาลสมเด็จพระยุพราช เพื่อนำไปใช้ดูแลรักษาผู้ป่วยโรคโควิด 19
วันนี้ (21 กันยายน2564) ที่ทำเนียบองคมนตรี กรุงเทพมหานคร พลเอกสุรยุทธ์ จุลานนท์ ประธานองคมนตรีประธานรับมอบเครื่องผลิตออกซิเจน จำนวน 40 เครื่อง จากนายณรงค์ศักดิ์ พุทธพรมงคล ประธานกรรมการหอการค้าไทย-จีน และคณะ มอบให้แก่มูลนิธิโรงพยาบาลสมเด็จพระยุพราช เพื่อสนับสนุนการดูแลรักษาผู้ป่วยโรคโควิด 19 โดยมีศาสตราจารย์เกียรติคุณ นายแพทย์เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราชพร้อมด้วยนายแพทย์จักรธรรม ธรรมศักดิ์ กรรมการและเลขาธิการมูลนิธิฯ เป็นผู้รับมอบ โดยเครื่องผลิตออกซิเจนที่ได้รับการบริจาคในครั้งนี้ จะส่งมอบไปยังโรงพยาบาลสมเด็จพระยุพราชทั้ง 21 แห่งทั่วประเทศ เพื่อให้ประชาชนในพื้นที่ชนบทห่างไกล ได้รับการรักษาที่มีมาตรฐานเท่าเทียมกับโรงพยาบาลขนาดใหญ่
“ในนามของมูลนิธิโรงพยาบาลสมเด็จพระยุพราช ขอขอบคุณหอการค้าไทย-จีนที่มีจิตศรัทธาบริจาคเครื่องผลิตออกซิเจนนี้เป็นอุปกรณ์ทางการแพทย์ที่มีความจำเป็นและมีประโยชน์อย่างมากสำหรับดูแลผู้ป่วยโควิด19ช่วยให้อาการดีขึ้น และลดการเสียชีวิตได้ โดยจะรีบส่งไปยังโรงพยาบาลสมเด็จพระยุพราชทั้ง 21 แห่งเพื่อนำไปใช้ให้เกิดประโยชน์สูงสุดต่อไป” นายแพทย์จักรธรรมกล่าว
ทั้งนี้ การจัดสรรเครื่องผลิตออกซิเจนให้โรงพยาบาลสมเด็จพระยุพราช 21 แห่ง ดังนี้ 1.รพร.เชียงของจ.เชียงราย รพร.ตะพานหิน จ.พิจิตร รพร.ปัว จ.น่าน รพร.นครไทย จ.พิษณุโลก รพร.หล่มเก่า จ.เพชรบูรณ์ รพร.ท่าบ่อ จ.หนองคาย รพร.เดชอุดม จ.อุบลราชธานี รพร.กระนวน จ.ขอนแก่น รพร.กุฉินารายณ์ จ.กาฬสินธุ์รพร.ธาตุพนม จ.นครพนม รพร.สว่างแดนดิน จ.สกลนคร รพร.เลิงนกทา จ.ยโสธร รพร.ด่านซ้าย จ.เลย รพร.บ้านดุงจ.อุดรธานี รพร.สระแก้ว จ.สระแก้ว รพร.เวียงสระ จ.สุราษฎร์ธานี รพร.ฉวาง จ.นครศรีธรรมราช รพร.สายบุรี จ.ปัตตานี รพร.ยะหา จ.ยะลา จำนวน 2 เครื่อง/จังหวัด และ รพร.เด่นชัย จ.แพร่ รพร.จอมบึง จ.ราชบุรี จำนวน 1 เครื่อง/จังหวัด
**************************************** 21 กันยายน 2564
วันอังคารที่ 12 กรกฎาคม 2565
ปลัดกระทรวงกลาโหมให้การต้อนรับเสธทหารอากาศ สาธารณรัฐเกาหลี ในโอกาสเยือนประเทศไทยอย่างเป็นทางการ
เช้าวันนี้ ๑๒ กรกฎาคม ๒๕๖๕ เวลา ๐๙.๐๐ น. พลเอก วรเกียรติ รัตนานนท์ ปลัดกระทรวงกลาโหม ให้การต้อนรับ พลอากาศเอก Jung Sang Hwa (จอง ชัง ฮวา) เสธทหารอากาศ สาธารณรัฐเกาหลี (เทียบเท่าผู้บัญชาการทหารอากาศ)
ในโอกาสเดินทางเยือนประเทศไทยอย่างเป็นทางการในฐานะแขกของกองทัพอากาศ ระหว่าง ๑๐ - ๑๒ กรกฎาคม ๒๕๖๕ ณ ห้องพระบารมีปกเกล้า ในศาลาว่าการกลาโหม
โดยปลัดกระทรวงกลาโหมได้กล่าวแสดงความยินดีที่เข้ารับตำแหน่ง เสธทหารอากาศ สาธารณรัฐเกาหลี จากประสบการณ์รับราชการทหารมานานกว่า ๓๐ ปี และเคยปฏิบัติหน้าที่ในตำแหน่งสำคัญต่างๆ ประจำคณะเสนาธิการร่วมสาธารณรัฐเกาหลี โดยรับผิดชอบงานในด้านการวางแผน ยุทธการ ยุทธศาสตร์ รวมถึงกิจการอาวุธที่มีอานุภาพทำลายล้างสูง จึงมีความเชื่อมั่นเป็นอย่างยิ่งว่าจะสามารถปฏิบัติหน้าที่และพัฒนาความสัมพันธ์ระหว่างทั้งสองประเทศได้เป็นอย่างดี
ทั้งนี้ ไทยและสาธารณรัฐเกาหลี ดำรงความสัมพันธ์ระหว่างกันมาอย่างยาวนาน ซึ่งจะครบรอบ ๖๔ ปี ของการสถาปนาความสัมพันธ์ทางการทูตในปีนี้ และมีพัฒนาการก้าวหน้าอย่างต่อเนื่อง ครอบคลุมด้านการเมือง ความมั่นคง เศรษฐกิจ วิทยาศาสตร์ สังคม วัฒนธรรม และมีการร่วมหารือระหว่างกันอย่างสม่ำเสมอ โดยการเข้าเยี่ยมคำนับในครั้งนี้ จึงนับเป็นโอกาสอันดีที่จะได้พบปะหารือกับผู้บังคับบัญชาระดับสูงของมิตรประเทศ และแลกเปลี่ยนข้อคิดเห็นในประเด็นต่างๆ ที่มีความสนใจร่วมกัน รวมทั้งเป็นการกระชับความสัมพันธ์ระหว่างกระทรวงกลาโหมของทั้งสองประเทศให้แน่นแฟ้นยิ่งขึ้น
วันพุธที่ 27 เมษายน 2565
“นิพนธ์” เดินหน้าเร่งแก้ไขปัญหาที่ทำกิน หวังแก้ไขปัญหาความเดือดร้อนให้สมัชชาคนจน
“นิพนธ์” เดินหน้าเร่งแก้ไขปัญหาที่ทำกิน หวังแก้ไขปัญหาความเดือดร้อนให้สมัชชาคนจน
เมื่อวันที่ 26 เมษายน 2565 เวลา 14.30 น. ที่ห้องประชุมดำรงธรรม ศาลาว่าการกระทรวงมหาดไทย นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานการประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงมหาดไทย ครั้งที่ 1/2565 ซึ่งการประชุมดังกล่าวจัดขึ้นผ่านระบบประชุมทางไกลออนไลน์ Application: Zoom Meeting สู่คณะอนุกรรมการทุกท่านที่เข้าร่วมประชุมจากนอกสถานที่ เพื่อลดการรวมตัวกันจำนวนมากตามมาตรการป้องกันโรคติดเชื้อไวรัสโคโรนา 2019 (COVID-19)
นายนิพนธ์ กล่าวว่า การประชุมครั้งนี้ เพื่อติดตามความคืบหน้าการดำเนินงานภายใต้คณะอนุกรรมการแก้ไขปัญหาด้านที่ดินที่เกี่ยวข้องกับกระทรวงมหาดไทย ซึ่งที่ประชุมได้ติดตามความคืบหน้าผลการดำเนินการแก้ไขปัญหาของสมัชชาคนจน จำนวน 9 พื้นที่ 7 จังหวัด ได้แก่ จังหวัดกาฬสินธุ์ ขอนแก่น นครพนม นครสวรรค์ บึงกาฬ ลพบุรี และจังหวัดสุรินทร์ อาทิ กรณีปัญหาที่สาธารณประโยชน์ “โคกหนองกุง” ตําบลศรีสมเด็จ อําเภอสมเด็จ จังหวัดกาฬสินธุ์ , กรณีปัญหาที่สาธารณประโยชน์ “ดอนหลักดํา” ตําบลบ้านโนน อําเภอซําสูง จังหวัดขอนแก่น ,กรณีปัญหาที่สาธารณประโยชน์ “โคกภูกระแต-บ้านไผ่ล้อม” ตําบลอาจสามารถ อําเภอเมืองนครพนม จังหวัดนครพนม ,กรณีปัญหาที่สาธารณประโยชน์ “ดงคัดเค้า” ตําบลอุ้มเหม้า อําเภอธาตุพนม และ ตําบลพุ่มแก อําเภอนาแก จังหวัดนครพนม ,กรณีปัญหาการประกาศพระราชกฤษฎีกากําหนดเขตหวงห้ามที่ดิน อําเภอปากน้ำโพ อําเภอพยุหะคีรี อําเภอโกรกพระ จังหวัดนครสวรรค์ พุทธศักราช 2479 ทับที่ดิน ทํากินของราษฎร, กรณีปัญหาที่สาธารณประโยชน์ “กุดทิง” ตําบลบึงกาฬ อําเภอเมืองบึงกาฬ จังหวัดบึงกาฬ กรณีปัญหาที่สาธารณประโยชน์ “บะหนองหล่ม” ตําบลท่าสะอาด อําเภอเซกา จังหวัดบึงกาฬ , กรณีปัญหาที่สาธารณประโยชน์ แปลง “หนองริ้นร้าน” แปลง “โคกหนองโพธิ์” แปลง “หนองปลิง” แปลง “โนนก้อม” ตําบลหนองยายโต๊ะ อําเภอชัยบาดาล จังหวัดลพบุรี และกรณีปัญหาที่สาธารณประโยชน์ “โคกหนองเหล็ก” ตําบลแคน อําเภอสนม จังหวัดสุรินทร์ ซึ่งที่ประชุมได้รับทราบข้อสังเกตการณ์จากกลุ่มสมัชชาคนจน และได้มอบหมายให้หน่วยงานที่เกี่ยวข้องเร่งรัดตรวจสอบและดำเนินการแก้ไขปัญหาในแต่ละกรณีร่วมกับกลุ่มสมัชชาคนจน รวมถึงรายงานผลให้คณะกรรมการทราบอย่างต่อเนื่อง เพื่อให้ได้ข้อยุติโดยเร็ว
"สำหรับในส่วนของพื้นที่จังหวัดนครสวรรค์นั้น คาดว่า จะมีความคืบหน้าที่สุด โดยเมื่อหลังจากผ่านการประชุม กบร. ของจังหวัดแล้วจะสามารถดำเนินการได้จำนวน 121 แปลง" นายนิพนธ์กล่าว
วันอังคารที่ 24 พฤษภาคม 2565
ครม. จัดทำเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
ครม. จัดทำเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันที่ 24 พ.ค. 2565 นายธนกร วังบุญคงชนะ โฆษกประจำสำนักนายกรัฐมนตรี เผยที่ประชุมคณะรัฐมนตรีเห็นชอบร่างกฎกระทรวงกำหนดลักษณะของเหรียญกษาปณ์ที่ระลึกเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาส มหามงคลเฉลิมพระชนมพรรษา 90 พรรษา 12 สิงหาคม 2565 พ.ศ. .... เพื่อ จัดทำเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ใน 4 ลักษณะ ได้แก่ 1) เหรียญกษาปณ์ทองคำ ชนิดราคา 20,000 บาท 2) เหรียญกษาปณ์เงิน ชนิดราคา 1,000 บาท
3) เหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทขัดเงา และ
4) เหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา
ซึ่ง กระทรวงการคลัง ได้รับพระราชทานพระบรมราชานุญาตให้จัดทาเหรียญกษาปณ์ที่ระลึกตามแบบ ที่ทูลเกล้าฯ ถวายแล้ว เพื่อเป็นที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา ในวันที่ 12 ส.ค. 65
วันอังคารที่ 19 กรกฎาคม 2565
การท่าเรือแห่งประเทศไทย ดำเนินโครงการ  One Stop e - Port Service ของท่าเรือกรุงเทพ
...
การท่าเรือแห่งประเทศไทย กระทรวงคมนาคม ดำเนินโครงการ One Stop e-Port Service ของท่าเรือกรุงเทพ เพิ่มช่องทางการชำระเงินค่าภาระสินค้าและตู้สินค้าผ่านระบบ Cross - Bank Bill Payment เพื่อความสะดวกรวดเร็ว ในการใช้บริการ
วันพฤหัสบดีที่ 14 ตุลาคม 2564
นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๖/๒๕๖๔
การประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๖/๒๕๖๔
วันที่ ๑๔ กันยายน ๒๕๖๔ เวลา ๑๐.๐๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๖/๒๕๖๔ โดยมี นายวิษณุ เครืองาม รองนายกรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะกรรมการ ศบค. และตัวแทนจากหน่วยงานที่เกี่ยวข้องเข้าร่วม ณ ตึกสันติไมตรี (หลังนอก) ทำเนียบรัฐบาล
วันอังคารที่ 31 พฤษภาคม 2565
ธพว. ยกขบวน 4 โปรแกรมเสริมแกร่งเอสเอ็มอี เดือน มิ.ย. 65 จัดเต็มความรู้ เพิ่มศักยภาพ พารวยด้วยออนไลน์ตอบเทรนด์ลูกค้ายุคใหม่
SME D Bank จัดกิจกรรม “การพัฒนา” ตลอดเดือนมิถุนายน 2565 พบกับ 4  โปรแกรมจัดขึ้นในรูปแบบออนไลน์ ช่วยเติมความรู้ ยกระดับกิจการ ขยายช่องทางการตลาดสู่โลกออนไลน์ เพิ่มยอดขาย สร้างรายได้ รองรับความต้องการผู้บริโภคลูกค้ายุคใหม่
นายโมกุล โปษยะพิสิษฐ์ รองกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ในฐานะธนาคารเพื่อการพัฒนา พร้อมส่งเสริมและสนับสนุนผู้ประกอบการเอสเอ็มอี เพิ่มศักยภาพธุรกิจ ผ่านกิจกรรม “การพัฒนา” ตลอดเดือนมิถุนายน 2565 พบกับ 4 โปรแกรมจัดขึ้นในรูปแบบออนไลน์ ช่วยเติมความรู้ ยกระดับกิจการ ขยายช่องทางการตลาดสู่โลกออนไลน์ เพิ่มยอดขาย สร้างรายได้ รองรับความต้องการผู้บริโภคลูกค้ายุคใหม่ เดินหน้าธุรกิจสู่ความสำเร็จอย่างยั่งยืน ประกอบด้วย
1. โครงการ “SME D STARTUP ไอเดียธุรกิจ ต่อยอดแนวคิด สู่ความสำเร็จ” จับมือ ม.ศิลปากร บ่มเพาะผู้ประกอบการใหม่สู่ STARTUP เสริมสร้างศักยภาพการดำเนินธุรกิจ ด้วยแนวคิดใหม่และนวัตกรรมสู่ความยั่งยืน พร้อมนำเสนอแผนธุรกิจและโอกาสเข้าถึงแหล่งเงินทุน เปิดรับสมัครตั้งแต่ 1–27 มิ.ย.65 จำนวนจำกัด
2. โครงการ “SME Digital Market ครบเครื่อง คู่คิด การตลาดดิจิทัล” จับมือมูลนิธิคีนันแห่งเอเซีย ติวเข้ม รุ่นที่ 1 ระหว่างวันที่ 1 มิ.ย.65 ถึง 10 มิ.ย. 65 และรุ่นที่ 2 ระหว่างวันที่ 3 มิ.ย.65 ถึง 20 ก.ค.65 ตั้งแต่เวลา 13.30-16.30 น. ช่วยเปิดโลกการตลาดออนไลน์ สอนเทคนิคเปิดร้านอย่างไรให้ปังใน Shopee, ปักหมุดใน Google Map เพิ่มโอกาสทางธุรกิจ และเทคนิคการสร้างเพจธุรกิจบน Facebook เป็นต้น
3. โครงการ “Workshop เปิดตลาดออนไลน์ เพิ่มยอดขายปังกับ Thailandpostmart.com” รุ่นที่ 2 อบรมหลักสูตรเปิดหน้าร้าน E-marketplace ฟรี! ผ่านแพลตฟอร์ม Thailandpostmart.com ช่วยเพิ่มช่องทางการขาย ขยายตลาด สนับสนุนธุรกิจเติบโต จัดวันที่ 27 มิ.ย.65 เวลา 13.30-15.30 น.
4. โครงการ “E-learning SME D Academy” เติมความรู้ฟรี ตลอด 24 ชั่วโมง สิทธิพิเศษสำหรับลูกค้า SME D Bank มอบความรู้การทำ Content เช่น ถ่ายภาพและวิดีโอโปรโมทสินค้า พร้อมช่วยโปรโมทสินค้าผ่านสื่อของ SME D Bank อีกทั้ง พาจับคู่ธุรกิจ (Business Matching) สามารถแจ้งความประสงค์เข้าร่วมได้ตลอดเดือน มิ.ย. 65
ทั้งนี้ ทุกกิจกรรมจัดผ่านระบบออนไลน์ เข้าร่วมได้ฟรี! สมัครและสอบถามรายละเอียดเพิ่มเติมได้ที่ ฝ่ายพัฒนาและสนับสนุนผู้ประกอบการ โทร.02-265-3775 , 02-265-4100 หรือ Call Center 1357
วันพฤหัสบดีที่ 28 ตุลาคม 2564
บีโอไอ หนุนผู้ผลิตชิ้นส่วน SMEs ไทยเชื่อมธุรกิจต่างประเทศ ดึงร่วมงาน M-TECH Osaka ที่ญี่ปุ่น
บีโอไอดึงผู้ผลิตชิ้นส่วนไทยที่เป็น SMEs เข้าร่วมงานแสดงเทคโนโลยีและชิ้นส่วนเครื่องจักรกล M-Tech Osaka ที่ประเทศญี่ปุ่น หวังต่อยอดให้กับผู้ประกอบการ SMEs ไทย
โดยเน้นอุตสาหกรรมผู้ผลิตชิ้นส่วนที่ไทยมีศักยภาพไปสู่ตลาดต่างประเทศ คาดว่าจะเกิดมูลค่าการซื้อขายประมาณ4,525ล้านบาท
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่า กองพัฒนาผู้ประกอบการไทย ร่วมกับ สำนักงานเศรษฐกิจการลงทุน นครโอซากา นำผู้ประกอบการSMEsไทย เข้าร่วมงานแสดงสินค้าM-Tech Osaka2021 ณ ศูนย์แสดงสินค้าINTEX Osakaประเทศญี่ปุ่น ซึ่งเป็นงานแสดงเทคโนโลยีและชิ้นส่วนอุตสาหกรรมและเครื่องจักรกลที่สำคัญงานหนึ่งในประเทศญี่ปุ่น ระหว่างวันที่6 – 8ตุลาคม2564เพื่อสร้างโอกาสให้กับผู้ประกอบการSMEsไทยในการเข้าสู่ห่วงโซ่การผลิตในตลาดต่างประเทศ โดยเฉพาะในช่วงที่อุตสาหกรรมการผลิตของโลกได้รับผลกระทบจากการระบาดของโควิด-19 ซึ่งทำให้เกิดการปรับตัวครั้งใหญ่เพื่อกระจายความเสี่ยงโดยการจัดซื้อชิ้นส่วนจากหลายแหล่ง แทนแห่งเดียวดั่งในอดีต นอกจากนี้ญี่ปุ่น นับเป็นคู่ค้าหลักด้านชิ้นส่วนอุตสาหกรรมของไทย ดังนั้นการเข้าร่วมงานM-Techจึงมีบทบาทสำคัญในการแสดงศักยภาพและความคล่องตัวในการผลิตของอุตสาหกรรมผลิตชิ้นส่วนของไทย โดยเฉพาะSMEs
งานM-TECH Osakaหรือ 24th Mechanical Components & Materials Technology Expo Osakaเป็นงานแสดงเทคโนโลยีและชิ้นส่วนเครื่องจักรกลทุกประเภท เช่นMechanical part, Bearings, Fasteners, Motor, Compressor, Metal and plastic processing technologyมีผู้เข้าร่วมออกบูธ จำนวน 506 บริษัท และผู้เข้าเยี่ยมชมงานทั้งสิ้น 16,906 ราย โดยส่วนใหญ่มาจากอุตสาหกรรมยานยนต์ อากาศยาน อิเล็กทรอนิกส์ หุ่นยนต์และระบบอัตโนมัติ และการผลิตเครื่องจักร โดยในปีนี้รูปแบบการแสดงสินค้าเป็นการผสมผสานการออกบูธในสถานที่จริงร่วมกับแบบออนไลน์(Onsite and Virtual)หรือเป็นแบบHybridเนื่องจากในญี่ปุ่นเองก็อยู่ในช่วงสถานการณ์การแพร่ระบาดของเชื้อไวรัสโควิด-19 เช่นเดียวกับประเทศไทย
สำนักงานได้จัดพื้นที่แสดงชิ้นส่วนภายใต้Thailand Pavilionโดยมีผู้ผลิตชิ้นส่วนไทยที่เป็นSMEsเข้าร่วมออกบูธทั้งสิ้น 10 บริษัท และเป็นกลุ่มอุตสาหกรรมที่มีศักยภาพ เช่น ยานยนต์ เครื่องจักรเพื่อการเกษตรและอุตสาหกรรม อิเล็กทรอนิกส์ เหล็กและโลหะ รวมทั้งเคมีภัณฑ์ เป็นต้น โดยบริษัทที่ให้ความสนใจผู้ผลิตชิ้นส่วนจากไทย ส่วนใหญ่จะเป็นบริษัทญี่ปุ่นที่มีบริษัทลูกหรือสาขาอยู่ในพื้นที่เขตอุตสาหกรรมที่สำคัญของไทย ได้แก่Panasonic Corporation, Kawasaki Heavy Industries, Kobelco, Mitsubishi Heavy Industries, Toyota Tsusho,Mizuho, Fujitecเป็นต้นสำนักงานคาดว่าการเข้าร่วมงานครั้งนี้จะก่อให้เกิดธุรกิจต่อเนื่องในการซื้อขายชิ้นส่วนในอนาคต จำนวน 163 คู่ มูลค่าการซื้อขายประมาณ 4,525 ล้านบาท
****************************